<classify> Mwenyekiti wa Shiwata, Cassim Taalib alisema jana Dar es Salaam kuwa maandalizi ya sherehe hizo zitaambatana na ugawaji nyumba 31 kati ya hizo moja kubwa, tatu ndogo na misingi 27 ya nyumba hivyo kufikisha jumla ya nyumba 150.Alisema baba yake Mbwana, Ali Samatta amethibitisha kuwepo kwa mwanawe katika sherehe hizo ambazo naye ametunukiwa kuwa mwanachama wa heshima wa mtandao huo na kukubali kushirikiana kuhakikisha michezo inakua nchini.Baba yake Samatta alisema wakati akiwa kijana alikuwa mfungaji mzuri kwa timu alizowahi kuchezea miaka ya 1960 kama vile timu ya Sekondari ya Mzumbe, timu ya mkoa wa Morogoro, timu ya Polisi na badaye aliwahi kuichezea Simba akiwa na akina Hamisi Kilomoni, alisema Taalib.Alisema sherehe hizo pia zitapambwa na wasanii kutoka vikundi mbalimbali vya ngoma na sarakasi kutoka, Dar es Salaam na mkoa wa Pwani.Alisema Shiwata ilimzawadia uanachama wa heshima mchezaji huyo baada ya kuchaguliwa kuwa mchezaji bora wa Afrika kwa wachezaji wa ligi za ndani na kutangaza kumpatia eneo la ekari tano kwa ajili ya kujenga kituo cha wanamichezo. Hivi sasa Samatta anachezea timu ya KRC Genk ya Ubelgiji na ameonesha uwezo wa hali ya juu katika timu hiyo iliyopo Ligi Kuu nchini humo. Samatta pia ni nahodha wa timu ya Taifa ya Tanzania Taifa Stars.  <topic>: MICHEZO 